             CONSILIUL LOCAL AL MUNICIPIULUI TIMIŞOARA                                         APROBAT
DIRECŢIA DE ASISTENŢĂ SOCIALĂ COMUNITARĂ
                                   PRIMAR
CĂMINUL PENTRU PERSOANE VÂRSTNICE                                 Dr. ing. GHEORGHE CIUHANDU

TIMIŞOARA                                                                                             

NR. 128/01.02.2011

REFERAT

Privind stabilirea alocaţiei zilnice de hrană  pentru persoanele vârstnice îngrijite în Căminul pentru Persoane Vârstnice Timişoara

                    Conform HG nr. 421/2008 privind stabilirea nivelului minim al alocaţiei zilnice de hrană pentru consumurile colective din instituţiile publice de asistenţă socială Căminele pentru Persoane Vârstnice se situează la suma de 8,3 lei /zi/persoană.

                    Conform dispoziţiilor cuprinse în Ordinul nr.246/2006, emis de ministrul muncii, solidarităţii sociale şi familiei, privind aprobarea Standardelor minime specifice de calitate pentru persoanele vârstnice, prin obiectul de activitate, instituţia noastră trebuie să asigure beneficiarilor o alimentaţie corespunzătoare calitativ şi cantitativ (aport caloric, diversitate, prelucrare, prezentare, etc.), conform normelor legale; atunci când e cazul, să asigure beneficiarilor hrană dietetică conform prescripţiilor medicului şi în baza recomandărilor medicului sau ale asistentului dietetician. Tot conform prevederile Ordinului nr. 246/2006, instituţia noastră trebuie să asigure fiecărui beneficiar, 3 mese complete pe zi (cel puţin două mese cu hrană gătită) şi două gustări la intervale echilibrate.
                     Având în vedere Justificarea propunerii de majorare a alocaţiei zilnice de hrană pentru beneficiarii Căminului pentru Persoane Vârstnice Timişoara nr. 129/01.02.2011.
                     Având în vedere faptul că acoperirea cheltuielilor cu hrana se realizează din venituri extrabugetare provenite din contribuţia beneficiarilor.
                     Având în vedere cele expuse, în baza prevederilor art. 36 alin,2 lit. (d) şi alin.6 lit. (a) , pct. 2 din legea nr. 215/2001 privind administraţia publică locală,

PROPUNEM:
1. Stabilirea cuantumului alocaţiei zilnice de hrană pentru beneficiarii Căminului pentru Persoane Vârstnice Timişoara la suma de 11 lei/zi/persoană.

